
PËR NJË SHTESË FONDI NË BUXHETIN E VITIT 2016, MIRATUAR PËR MINISTRINË E ZHVILLIMIT EKONOMIK, TURIZMIT, TREGTISË DHE SIPËRMARRJES, PËR AGJENCINË SHQIPTARE TË ZHVILLIMIT TË INVESTIMEVE

Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 147/2015, “Për buxhetin e vitit 2016”, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave

VENDOSI:

1. Ministrisë së Zhvillimit Ekonomik, Turizmit, Tregtisë dhe Sipërmarrjes, në buxhetin e miratuar për vitin 2016, t’i shtohet fondi prej 30 000 000 (tridhjetë milionë) lekësh, për Agjencinë Shqiptare të Zhvillimit të Investimeve. 
2. Ky fond të përballohet nga fondi rezervë i buxhetit të shtetit, miratuar për vitin 2016, ndërsa fondi prej 6 000 000 (gjashtë milionë) lekësh, të përballohet nga fondet e planifikuara për AIDA-n, për vitin 2016. Fondi në total prej 36 000 000 (tridhjetë e gjashtë milionë) lekësh të përdoret për promovimin e Shqipërisë në mediat ndërkombë-tare. 
3. Agjencia Shqiptare e Zhvillimit të Investi-meve autorizohet për menaxhimin, kryerjen e procedurave dhe administrimin e shërbimit, si dhe të veprimeve financiare.
4. Ky vendim i fillon efektet financiare pas hyrjes në fuqi të ligjit nr. 147/2015, “Për buxhetin e vitit 2016”. 
5. Ngarkohen Ministria e Zhvillimit Ekonomik, Turizmit, Tregtisë dhe Sipërmarrjes, Ministria e Financave dhe Agjencia Shqiptare e Zhvillimit të Investimeve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Edi Rama


ANEKSI A
TABELA E PËRDORIMIT TË FONDIT PËR PUBLIKIMIN NË REVISTËN NDËRKOMBËTARE

	Zërat e kostove të promovimit
	2016
	Kostoja totale, lekë

	Pagesa e kompanisë 
	2,000,000
	2,000,000

	Publikimi në revistën
	24,000,000
	24,000,000

	Konceptimi dhe zhvillimi i përmbajtjes
	4,000,000
	4,000,000

	1500 kopje të personalizuar me logon e Shqipërisë
	1,000,000
	1,000,000

	Totali
	31,000,000
	31,000,000

	Tatim në burim 15%
	
	5,000,000

	TOTALI
	
	36,000,000



